Výveva

Výveva (iné názvy: vákuové čerpadlo, vákuová pumpa, podtlakové čerpadlo) je prístroj na odčerpávanie časti plynu z uzavretého priestoru, t.j. na zníženie tlaku plynu v uzavretom priestore pod úroveň atmosférického tlaku. Ručné vývevy sú založené na pohyblivom pieste.

Konštrukcie vývev 
Medzi základné konštrukcie vývev patrí:
Piestová výveva - podtlak sa vytvára pohybom piestu
Hadicová výveva - pracuje na podobnom princípe ako hadicové čerpadlo, len s obrátením vstupu a výstupu
Kvapalinová výveva (vodná výveva) - prúd kvapaliny vytvára podtlak a strháva so sebou odčerpávané molekuly
Kvapalinokružná výveva (vodokružná výveva) - rotujúce lopatky sú v telese vývevy umiestnené excentricky, takže rotujúci kvapalinový prstenec sa k osi rotácie približuje a vzďaľuje, čím vytvára zväčšujúci sa a zmenšujúci sa voľný priestor medzi lopatkami. Sací otvor je v blízkosti najmenšej kompresie a výtlačný otvor je umiestnený v blízkosti najväčšej kompresie.
Lamelová výveva  - rotujúce lopatky sú v telese vývevy umiestnené excentricky, takže sa musia vysúvať a zasúvať, aby tesnili počas celej otočky.
Rootsova výveva - funguje podobne ako Rootsovo dúchadlo, ale má obrátený vstup a výstup.
Paroprúdová výveva (ejektor)- prúd pary (plynu) vytvára podtlak a strháva so sebou odčerpávané molekuly
Turbomolekulárna výveva - funhuje podobne ako axiálny kompresor, len s obrátením vstupu a výstupu a pri vysokých otáčkach.
Adsorpčná výveva - podtlak vzniká kondenzáciou, alebo ochladením plynov, alebo chemickým naviazaním plynu.

Referencie

Pozri aj 
Vákuum

Kompresory
Vákuová technika
Vákuum
Hmota
Tlak